D asefru anda Ɛli Ideflawen yerra tajmilt i yimeɣnasen n tutlayt n teqbaylit, yesɛan amkan deg tmetti, wid yefkan tarwiḥt-nsen d asfel ɣef tmagit d tutlayt. Acennay deg tezlit-is iglem-d yerna yefka-d tugniwin amek i d-yewweḍ yisalli n lmut n yimeɣnasen n teqbaylit, iglem-d liḥala n wid iten-iḥemmlen ama seg lqareb neɣ s lbaɛed, yeɣli-d fell-asen igenni, leḥzen yudef ul-awen-nsen meẓẓi meqqar, yemmeslay-d ula ɣef uḥebbar-ines amek ad yessaweḍ i isali n lmut umeɣnas i yemma-s, yerna yiwen i tesɛa, iḥebbar ula ɣef tmeṭṭut-is ara yeǧǧlen ur tesɛi ara dderya.